Ísafjörður : framkvæmt fyrir 1 milljarð króna Frá ísafirði . Mynd : Kristinn H. Gunnarsson . Á næsta ári verður framkvæmt fyrir nærri einn milljarð króna í Ísafjarðarbæ samkvæmt nýsamþykktri fjárhagsáætlun fyrir 2020 . Áætlunin var samþykkt með 5 atkvæðum meirihlutaflokkanna , Sjálfstæðisflokks og Framsóknarflokks en 4 fulltrúar Í listans sátu hjá . Sveitarfélagið mun greiða 600 milljónir króna af framkvæmdakostnaði en 196 milljónir króna fást með sölu íbúða og 197 milljónir króna koma frá ríkinu sem mótframlag þess í ýmsum framkvæmdum . Stærsta framkvæmdin á næsta ári verður boltahúsið á Torfnesi . Til þess verður varið 280 milljónum króna . Til framkvæmda við Sundabakka verður varið 100 milljónum króna . Viðbygging leikskólans á Eyrarskjóli kostar 95 milljónir króna á næsta ári , til leiguíbúða við Sindragötu 4a er varið 80 milljónum króna . Til kaupa á 2 slökkvibílum er ráðstafað 70 milljónum króna . Til framkvæmda í Tungötu á Suðureyri fara 65 milljónir króna , svo og skipulag tjarnar og aðkomu í bæinn .